登千福寺楚金禪師法華院多寶塔
作者：岑參
朝代：唐

paragraphs: 多寶滅已久，蓮華付吾師。
寶塔凌太空，忽如湧出時。
數年功不成，一志堅自持。
明主親夢見，世人今始知。
千家獻黃金，萬匠磨琉璃。
既空泰山木，亦罄天府貲。
焚香如雲屯，蟠蓋珊珊垂。
悉窣神繞護，衆魔不敢窺。
作禮覩靈境，焚香方證疑。
庶割區中緣，脫身恆在茲。